stanford-oval/wikipedia huggingface dataset:
אחוזת רידו
תיאור המבנה > גני האחוזה

סביב מבנה האחוזה משתרעים גנים ששטחים 0.36 קמ"ר, אותם מקיפה גדר שאורכה 2,500 מטרים. הגנים מעוצבים בסגנון טבעי (סגנון אנגלי), וכוללים מדשאות רחבות וחורשות. הגנים מחולקים לחמישה אזורים: יער הכניסה למבנה, המדשאות (ה"מדו"), אזור "ערבת הסוכר", חווה ובה ערוגות ירקות ותבלינים, וגני הפרחים הרשמיים.
בעת כהונתם של המושלים הראשונים שימשו הגנים את משפחת המושל למשחקי ספורט, וכללו אגם החלקה על קרח, ומגרשי טניס. מאז שנת 1866 ועד ימינו נוהגים לשחק בגני האחוזה בחודשי הקיץ קריקט.
ליידי בינג הקימה בגנים גן סלעים ובריכת השתקפות, ובשנת 1997 הוצב בגן עמוד טוטם שהובא מקולומביה הבריטית ואינוקשוק לרגל "יום המסורות האבוריג'יניות הלאומי".
כיום נערכים בגנים אירועים רשמיים וקבלות פנים.
מוצרים שגודלו בגני האחוזה (ירקות, פירות ותבלינים) שימשו ועדיין משמשים במטבחי האחוזה. נוהגים לייצר באחוזה סירופ מייפל מעצי האדר הגדלים בשטחיה. בעבר נהגה האחוזה לגדל עדרי בקר ומיספוא לעדרים אלה.
על פי המסורת, כל אורח רשמי המבקר באחוזה מתבקש לטעת בה עץ. במהלך השנים ניטעה חורשה ובה למעלה מ-100 עצים שלצידם מצוינים שמות הנוטעים, ובהם אליזבת בווס-ליון, דיאנה, נסיכת ויילס, צ'ארלס, נסיך ויילס, המלך ג'ורג' החמישי ומספר עצים שניטעו על ידי המלכה אליזבת השנייה בביקוריה. כמו כן ניטעו עצים על די ג'ון פיצג'רלד קנדי, ג'קלין קנדי אונסיס, ריצ'רד ניקסון, ביל קלינטון, קופי ענאן, בוריס ילצין וולדימיר פוטין.
בגני האחוזה פסלים רבים שניתנו במתנה לאחוזה.
הערות שוליים

↑  יומני ליידי המילטון- טמפל-בלקווד, 27 ביוני 1872.
↑  מכתב מהליידי דרבי ללידי אברדין, 22 במאי 1893
↑  יומן, 19 בנובמבר 1898
↑  מכתב מ-4 בדצמבר 1878
↑  50 שנה לביקור המלכותי משנת 1939
↑  כתבה ברשת CBS
↑  ההיסטוריה של חזית המבנה
↑  חלונות הויטראז' באולם הכניסה
↑  תיאור חדר פאולין ונייר
↑  חדר ההסבה הגדול
↑  חדר האוכל הגדול
↑  גני אחוזת רידו
↑  משחקי קריקט בגני האחוזה
↑  יצירות אבוריג'יניות בגני האחוזה
וילה מקקיי בהשוואה לאחוזת רידו כיום.
אחוזת רידו כיום.
הנסיכים אדוארד (לימים אדוארד השמיני) וג'ורג' בחזית אחוזת רידו, אוגוסט 1927.
ראש ממשלת הודו נרנדרה מודי מבקר באחוזת רידו, 2015
אגף מפינג קודם לתוספות משנת 1914.
תכנון לחזית חדשה לאחוזת רידו.
אולם הכניסה החדש שנבנה בשנת 1914.
חדר הנשפים
הכניסה לאחוזת רידו
שער הכניסה לאחוזת רידו
אימרה אונגאר

| --- | --- |

 לידה:  23 בינואר 1909 בודפשט, האימפריה האוסטרו-הונגרית 
 פטירה:  22 בנובמבר 1972 (בגיל 63) בודפשט, הרפובליקה העממית ההונגרית 
 מקום קבורה:  בית הקברות פרקשרטי בבודפשט 
 מוקד פעילות:  הונגריה 
 מקום לימודים:  האקדמיה למוזיקה פרנץ ליסט בבודפשט 
 סוגה:  מוזיקה קלאסית 
 שפה מועדפת:  אספרנטו, הונגרית 
 כלי נגינה:  פסנתר 
 פרסים והוקרה:  פרס קושוט (1949)  פרס פרנץ ליסט (1962) 
 
אימרה אונגאר (בהונגרית: Ungár Imre; בודפשט, 23 בינואר 1909 – בודפשט, 22 בנובמבר 1972) היה פסנתרן הונגרי-יהודי, זוכה פרס פרנץ ליסט ופרס קושוט, מורה למוזיקה.
קורות חיים

אימרה אונגאר נולד במשפחה יהודית. הוריו היו אברהם אונגאר (1875–1938) והרמינה קצבורג. כילד קטן, בגיל שלוש, איבד אימרה את ראייתו בגלל גידול מוחי. תחילה למד במכון וקסלמן לעיוורים ואחר כך למד נגינה בפסנתר אצל איז'ו רוזנפלד ולאחר מכן אצל אישטוואן תומאן באקדמיה למוזיקה ע"ש פרנץ ליסט. הוא נתן קונצרטים מאמצע שנות העשרים של המאה ה-20, הן בהונגריה והן מחוצה לה. בשנת 1926, ב"קונגרס הלאומי הראשון להגנת הכישרונות" שאורגן על ידי משרד הדת והחינוך הציבורי ברשותו של השר הרוזן קלבלסברג קונו, הוענק לאונגאר הפרס הראשון של התחרות בבודפשט. בשנת 1932 הוענק לו הפרס "סיגנום לאודיס" ("מדליית הכשרון הצבאי" או סיגנום לאודיס (בגרמנית: Militär-Verdienstmedaille) הוא פרס שייסד פרנץ יוזף הראשון, קיסר אוסטריה ומלך הונגריה). אונגאר התחתן בתקופה זו; אשתו הייתה אילונה גלרי, בנם, אישטוואן, נולד ב־1945.
אבן דרך חשובה בקריירה שלו הייתה תחרות שופן בוורשה בשנת 1932, בה זכה בפרס ראשון משותף עם הפסנתרן הסובייטי אלכסנדר אונינסקי. לאחר מכן הוא אפילו סייר וניגן בארצות הברית - בהצלחה גדולה. עם פרוץ מלחמת העולם השנייה היגר להולנד, ממנה הצליח לחזור להונגריה רק בשנת 1943. בזמן שלטון מפלגת צלב החץ הוסתר בשל יהדותו על ידי המורה למוזיקה לאיוש יארמר. הוא חידש את הקונצרטים בשנת 1945. בקונצרטים שלו היו זכורים במיוחד הפרשנויות ליצירותיהם של יוהאן סבסטיאן באך, וולפגנג אמדאוס מוצרט, לודוויג ואן בטהובן, פרדריק שופן, פרנץ שוברט, קלוד דביסי, בלה בארטוק וזולטאן קודאי. הוא לא אהב הקלטות ותקליטים אך ברדיו הופיע לעיתים קרובות.
בשנת 1949 הפך למורה באקדמיה למוזיקה ע"ש פרנץ ליסט והמשיך בעבודתו בהוראה עד מותו על אף עיוורונו. היו לו מספר תלמידים מכובדים, כגון פסנתרנים לאסלו ברנאי וטמאש נמט, והמלחין זולטאן דורקו. הוא היה עמית לעבודה של בנצה סאבולצ'י, אלדאר טוט ויוז'ף גאט. העיוורון שלו עצמו מסביר מדוע הוא עזר כה רבות בלימוד מוזיקה לעיוורים וגם העסיק מורים למוזיקה עיוורים. הוא גם פרסם מאמר על כך בכתב העת Parlando, "תפקידו של המוזיקאי העיוור בחינוך המוזיקלי של החברה שלנו". משנת 1953 ועד מותו כיהן כסגן נשיא איגוד העיוורים.
בשנת 1970, הטלוויזיה ההונגרית יצרה עליו סרט דיוקן איכותי שכותרתו Portrait of Artist on Imre Ungár. הוא נפטר בשנת 1972 מסרטן.
פרסים והוקרה

סיגנום לאודיס (1932)
הפרס הראשון בתחרות שופן הבינלאומית בוורשה (1932)
פרס קושוט (1949)
פרס האמן המעוטר (1956)
פרס פרנץ ליסט (1962)
לקריאה נוספת

לקסיקון ביוגרפי הונגרי - אימרה אונגאר
עולם העיוורים - אימרה אונגאר
הערות שוליים

↑  "Szülei házasságkötési bejegyzése a Budapest VI. kerületi polgári házassági akv. 797/1900. folyószáma alatt".
↑  "Házasságkötési bejegyzése a Budapest VI. kerületi polgári házassági akv. 928/1932. folyószáma alatt".
| --- | --- |
בקרת זהויות :  PLWABN: 9810701162205606  ISNI: 0000 0000 8485 0918  LCCN: no2014048318  MusicBrainz: 3cc2a247-3c17-4fa8-8e70-ce0bcd455d5f  VIAF: 16317398   WorldCat (עם VIAF): 16317398 
לוח זיכרון בביתו לשעבר בבודפשט ברובע 2 (בודה)
אלברטו ספנסר

אלברטו פדרו ספנסר הררה (בספרדית: Alberto Pedro Spencer Herrera‏; 6 בדצמבר 1937 – 3 בנובמבר 2006) היה כדורגלן ומאמן אקוודורי ששיחק בעמדת החלוץ, ונחשב לבכיר כדורגלני אקוודור בכל הזמנים, ומהטובים בכדורגלני אמריקה הדרומית.
ספנסר, שזכה לכינוי "קאבסה מאחיקה" (בספרדית: "Cabeza Mágica", ראש הזהב), כבש 54 שערים ב-87 הופעות בגביע ליברטדורס במדיהן של פניארול וברצלונה ספורטינג קלוב, ועד היום הוא מוביל את טבלת מלך השערים של הטורניר בכל הזמנים. ספנסר אף זכה עם פניארול בגביע שלוש פעמים. לזכותו 17 הופעות בינלאומיות, מתוכן 11 במדי אקוודור ושש נוספות במדי אורוגוואי, בתקופה בה שיחק בפניארול.
לאחר פרישתו ממשחק היה מאמן במשך מספר שנים בקבוצות שונות באקוודור, אורוגוואי ופרגוואי. ספנסר נפטר ב-3 בנובמבר 2006, בגיל 68, עת היה מאושפז בבית חולים בקליבלנד, אוהיו, לאחר התקף לב.
קריירת משחק

ספנסר, יליד למשפחה ג'מייקנית ממוצא בריטי, החל את הקריירה המקצועית ב-1953, עוד בטרם מלאו לו 16 שנים, בקבוצת אוורסט ממחוז הולדתו גואייס. הוא שיחק בקבוצה עד ל-1959, ולזכותו מאזן שערי ליגה יוצא דופן של 101 שערים בתשעים הופעות בלבד, מאזן ממוצע של מעל לשער למשחק.
ביולי 1959 השתתף ספנסר כחיזוק לקבוצת ברצלונה ספורטינג קלוב למשחק ידידות מול פניארול מאורוגוואי. מאמן פניארול הוגו בניולו התרשם מיכולתו של ספנסר במשחק, ולבסוף החתים אותו בקבוצה. הופעת הבכורה של ספנסר נערכה ב-8 במרץ 1960, במסגרת מסע משחקים בארגנטינה מול אתלטיקו אטלנטה. ספנסר כבש שלושער בדרך לניצחון 2–6 במשחק. מספר ימים אחר כך מול טיגרה (כדורגל) ערך את הופעתו השנייה, וכבש צמד במשחק. ב-20 במרץ ערך את הופעת הבכורה שלו בליגה, במסגרת משחק ההכרעה על ליגת העל האורוגוואית מול נסיונל (הקבוצות סיימו במאזן ליגה זהה), והיה שותף לניצחון 0–2 שהעניק לקבוצתו את תואר האליפות לעונת 1959.
ספנסר זכה להצלחה גדולה בפניארול. בעונתו המלאה הראשונה, עונת 1960, זכה עם קבוצתו פעם נוספת באליפות, בדרך לארבע זכיות רצופות בסך הכול. כמו כן, הייתה זו עונת הבכורה של גביע ליברטדורס, ופניארול זכתה בתואר לאחר ניצחון בגמר כפול, 2-1 במצטבר על קלוב אולימפיה. ספנסר היה למלך השערים הראשון בטורניר, כשכבש במהלכו שבעה שערים, אחד מהם בשלב הגמר. בזכות הזכייה השתתפה הקבוצה במהדורה הראשונה של הגביע הביניבשתי מול ריאל מדריד. בסיכום שני משחקים הובסה פניארול 1–5, ואת שערה היחיד כבש ספנסר.
עונה אחר כך שוב זכתה הקבוצה באליפות ובגביע ליברטדורס. ספנסר כבש שלושה שערים במפעל, בהם שער בגמר הכפול מול פלמיירס. הפעם המשיכה הקבוצה וזכתה גם בגביע הביניבשתי מול בנפיקה ליסבון. היא נוצחה 0–1 במשחק הראשון, אך גמלה עם ניצחון 0–5 במשחק השני, עם צמד של ספנסר. במשחק שלישי ומכריע ניצחה פניארול 1–2 וזכתה בתואר.
בעונת 1966 חזרה פניארול לזכות בגביע ליברטדורס בפעם השלישית. היא העפילה לגמר מול ריבר פלייט, וניצחה 0–2 במשחק הראשון בבית. בגומלין בחוץ הפסידה פניארול 2–3, על אף שער יתרון זמני של ספנסר שהעלה אותה ל-1–2. במשחק השלישי והמכריע הוביל ריבר 0–2 בהפסקה, אך שער של ספנסר החזיר את פניארול למשחק, והיא הצליחה למצוא גם את השוויון. בהארכה כבש ספנסר את השני שלו במשחק והשלישי בשלושת מפגשי הגמר, והשלים את המהפך לזכות קבוצתו. פניארול המשיכה לניצחון 2–4 שהעניק לה את התואר. בזכות הזכייה השתתפה הקבוצה בגביע הביניבשתי של אותה שנה, מול ריאל מדריד. ספנסר כבש צמד בניצחונה הביתי של פניארול 0–2 במשחק הראשון, הוסיף שער בניצחון 0–2 בגומלין באצטדיון סנטיאגו ברנבאו, וסייע לקבוצתו לזכות בתואר בפעם השנייה בתולדותיה.
ספנסר היה מכוכבי הכדורגל הגדולים בדרום אמריקה באותן שנים, ואף זכה להתעניינות מצד אינטר מילאנו האיטלקית, אלא שפניארול סירבה למכור אותו. בסיום עונת 1970 הוא סיים את דרכו בת 12 העונות בקבוצה (11 מתוכן מלאות), ובין היתר זכה במדיה בשמונה אליפויות אורוגוואי ושלושה גביעי ליברטדורס. הוא היה מלך שערי הליגה באורוגוואי בארבע עונות שונות, ופעמיים היה מלך שערי גביע ליברטדורס.
ספנסר חזר לאקוודור בעונת 1971, וחתם במדי ברצלונה ספורטינג קלוב. כבר בעונתו הראשונה בקבוצה כבש 13 שערי ליגה ב-18 הופעות והוביל את ברצלונה לזכייה באליפות אקוודור. לאחר עונת 1972 פרש ספנסר ממשחק בגיל 35. השער היחיד אותו כבש בעונתו האחרונה בגביע ליברטדורס העמיד את מאזנו על 54 שערים ב-87 הופעות במפעל, והוא מוביל עד היום את טבלת מלך שערי גביע ליברטדורס בכל הזמנים.
קריירת משחק > קריירה בינלאומית

ספנסר ייצג את אקוודור ואת אורוגוואי, תוך שהוא עובר בין הנבחרות ארבע פעמים במהלך הקריירה. את הופעת הבכורה שלו במדי אקוודור ערך ב-6 בדצמבר 1959, יום הולדתו ה-22, במסגרת קופה אמריקה 1959 באקוודור, מול אורוגוואי. אקוודור הובסה 0–4 במשחק. את שער הבכורה שלו כבש במשחקה האחרון של אקוודור באותו הטורניר, ב-25 בדצמבר מול פרגוואי. ספנסר כבש את הראשון של נבחרתו בדרך לניצחון 1–3.
את אורוגוואי ייצג ספנסר במהלך תקופתו בפניארול, אך לא התאזרח במדינה ושיחק במשחקי ידידות בלבד. הוא כבש לזכות אורוגוואי במשחק ידידות מול אנגליה באצטדיון ומבלי, והיה ליליד אקוודור הראשון בהיסטוריה שכובש באצטדיון המפורסם. הוא חזר לייצג את אקוודור לסירוגין במסגרת מוקדמות מונדיאל 1962 ומוקדמות מונדיאל 1966, אך אקוודור כשלה להעפיל וספנסר לא זכה לשחק בטורניר מונדיאל.
לזכותו של ספנסר 11 הופעות וארבעה שערים במדי אקוודור, ושש הופעות בהן כבש פעמיים במדי אורוגוואי.
לאחר הפרישה

לאחר פרישתו פנה ספנסר לקריירת אימון. הקריירה הקצרה על הקווים נמשכה כתשע שנים, ובמהלכה אימן קבוצות שונות מאקוודור, אורוגוואי ופרגוואי. הוא לא זכה להצלחה כמאמן, למעט בעונת הבכורה שלו, עונת 1973, אז הוביל את אוניברסידד קאתוליקה האקוודורית למקום השני בליגה.
ספנסר העתיק את מקום מגוריו למונטווידאו בירת אורוגוואי. ב-1982 סיים את קריירת האימון שלו והתמנה לתפקיד קונסול דיפלומטי מטעם אקוודור באורוגוואי.
ב-14 בספטמבר 2006, בעת ביקורת שגרתית אצל קרדיולוג, סבל ספנסר מהתקף לב. פחות מחודשיים אחר כך, בעת שהיה מאושפז בבית חולים בקליבלנד, אוהיו, נפטר ספנסר בגיל 68. לאחר מותו הוטסה גופתו לגואיאקיל שבאקוודור, שם נפרדו ממנו המוני מעריציו, ולאחר מכן זכה לכבוד דומה גם באורוגוואי בטרם נטמן, לבקשתו, בעיר מונטווידאו. עם פטירתו הודיעה התאחדות הכדורגל של אקוודור כי אצטדיון מודלו בעיר גואיאקיל, המשמש בין היתר את קבוצתו הראשונה אוורסט, יישא את השם אצטדיון מודלו אלברטו ספנסר, לזכרו.
תארים

גביע ליברטדורס (3): 1960, 1961, 1966
אליפות אורוגוואי (8): 1959, 1960, 1961, 1962, 1964, 1965, 1967, 1968
הגביע הביניבשתי (2): 1961, 1966
סופר קאפ האלופות הבין-יבשתי: 1969
אליפות אקוודור: 1971
מלך השערים של גביע ליברטדורס (2): 1960, 1962
מלך השערים של ליגת העל האורוגוואית (4): 1961, 1962, 1967, 1968
סטטיסטיקות > מועדונים

* החל מ-1959
| עונה | קבוצה | ליגה | בליגה> הופעות | בליגה> שערים | בגביע ליברטדורס> הופעות | בגביע ליברטדורס> שערים | בגביע הביניבשתי> הופעות | בגביע הביניבשתי> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- |
| 1959 | פניארול | אורוגוואיליגת העל האורוגוואית | 1 | 0 | - | - | - | - | 1 | 0 |
| 1960 | פניארול | אורוגוואיליגת העל האורוגוואית | 16 | 10 | 7 | 7 | 2 | 1 | 25 | 18 |
| 1961 | פניארול | אורוגוואיליגת העל האורוגוואית | 18 | 18 | 4 | 3 | 3 | 2 | 25 | 23 |
| 1962 | פניארול | אורוגוואיליגת העל האורוגוואית | 18 | 16 | 6 | 6 | - | - | 24 | 22 |
| 1963 | פניארול | אורוגוואיליגת העל האורוגוואית | 15 | 9 | 4 | 5 | - | - | 19 | 14 |
| 1964 | פניארול | אורוגוואיליגת העל האורוגוואית | 6 | 6 | - | - | - | - | 6 | 6 |
| 1965 | פניארול | אורוגוואיליגת העל האורוגוואית | 17 | 12 | - | - | - | - | 17 | 12 |
| 1966 | פניארול | אורוגוואיליגת העל האורוגוואית | 16 | 6 | 12 | 6 | 2 | 3 | 30 | 15 |
| 1967 | פניארול | אורוגוואיליגת העל האורוגוואית | 14 | 11 | 3 | 2 | - | - | 17 | 13 |
| 1968 | פניארול | אורוגוואיליגת העל האורוגוואית | 11 | 8 | 14 | 10 | - | - | 25 | 18 |
| 1969 | פניארול | אורוגוואיליגת העל האורוגוואית | 14 | 5 | 10 | 2 | - | - | 24 | 7 |
| 1970 | פניארול | אורוגוואיליגת העל האורוגוואית | 20 | 12 | 10 | 7 | - | - | 30 | 19 |
| 1971 | ברצלונה ספורטינג קלוב | אקוודורליגת העל האקוודורית | 18 | 13 | 11 | 5 | - | - | 29 | 18 |
| 1972 | ברצלונה ספורטינג קלוב | אקוודורליגת העל האקוודורית | 2 | 0 | 6 | 1 | - | - | 8 | 1 |
| סך הכול קריירה | סך הכול קריירה | סך הכול קריירה | 186 | 126 | 87 | 54 | 7 | 6 | 280 | 186 |
אלאונורה פרוכסקה

| --- | --- |

אלאונורה פרוכסקה
 לידה:  11 במרץ 1785 פוטסדאם, ממלכת פרוסיה ממלכת פרוסיה (1750-1801)
 נהרגה:  5 באוקטובר 1813 (בגיל 28) דננברג, ממלכת פרוסיה ממלכת פרוסיה (1803-1892)
 מקום קבורה:  דננברג 
 מדינה:  ממלכת פרוסיה 
 השכלה:  בית היתומים הצבאי הגדול 
 השתייכות:  ממלכת פרוסיה (1803-1892) הצבא הפרוסי
 דרגה:  חייל 
 פעולות ומבצעים
 המלחמות הנפוליאוניות
 
מריה כריסטיאנה אלאונורה פרוכסקה (בגרמנית: Marie Christiane Eleonore Prochaska;‏ 11 במרץ 1785 – 5 באוקטובר 1813) הייתה גרמנייה, אשר התחזתה לגבר והתגייסה לצבא הפרוסי. היא נהרגה במהלך קרב גרדה והפכה לגיבורה עממית בגרמניה.
ביוגרפיה

פרוכסקה נולדה בפוטסדאם ב-11 במרץ 1785. אביה היה קצין זוטר במשמר המלכותי הפרוסי ומשפחתה הייתה ענייה מאוד. לאחר מות אמה, אביה לא היה מסוגל לגדל אותה בעצמו, ולפיכך שלח אותה לבית היתומים הצבאי בפוטסדאם שם הועסקה כמשרתת. מגיל צעיר היא גילתה עניין רב בצבא ופיתחה שנאה עזה לנפוליאון בונפרטה. ב-1813 היא התחזתה לגבר בשם אוגוסט רנץ והתגייסה לצבא הפרוסי. היא הוצבה בגדוד היגרים ה-1 שהיה חלק מהפרייקור של ליצו. היא שרתה בתחילה כמתופפת ובהמשך הפכה ללוחמת. היא נפצעה במהלך קרב גרדה כאשר ניסתה להגן על אחד מחבריה, ורופאי השדה מיהרו לטפל בה. הם גילו לתדהמתם שהיא אישה ומיהרו לפנות אותה לבית חולים בדננברג היא מתה מפצעיה כעבור שלושה שבועות, ב-5 באוקטובר 1813.
אחד מחבריה של פרוכסקה, פרידריך כריסטוף פורסטר, שהפך לימים להיסטוריון צבאי נודע, סיפר לימים גרסה אחרת למותה של פרוכסקה. לפי פורסטר, פרוכסקה איבדה את נשקה בתחילת המתקפה, אולם כאשר הבחינה שחבריה מתחילים לסגת, היא לקחה תוף צבאי שהושאר מאחור, והסתערה בעזרתו על החיילים הצרפתים. פרוסטר טען שהוא עצמו פחד להשתתף במתקפה הפזיזה, אולם פרוכסקה ניגשה אליו ולחשה לו "לויטננט, אני ילדה" במטרה לעודד אותו להצטרף אליה. סיפורו של פורסטר זכה לפרסום רב, אולם הוא נפסל במחקר המודרני כלא-אמין.
סיפורה של פרוכסקה לא ייחודי. ידוע על נשים רבות נוספות שהתחזו לגברים ושרתו בצבא הפרוסי. המפורסמות שבהן הן פרדריקה קריגר, אסתר מנואל, ואנה לירינג. עם זאת, מותה ההרואי בקרב הפך אותה לגיבורה עממית בפרוסיה, והיא זכתה לכינוי "ז'אן ד'ארק של פוטסדאם". מחזות וספרים רבים נכתבו על סיפורה. המפורסם שבהם הוא "אלאונורה פרוכסקה" שנכתב בידי יוהאן פרידריך לאופולד דאנקר והולחן בידי לודוויג ואן בטהובן. המחזה עצמו אבד במהלך השנים, אולם המוזיקה שבטהובן כתב עבורו השתמרה.
אל סנטרו

| --- | --- |
סמל אל סנטרוסמל אל סנטרו

בית המשפט המחוזי של מחוז אימפריאל באל סנטרו
 מדינה:  ארצות הברית ארצות הברית
 מדינה:  קליפורניה קליפורניה
 מחוז:  אימפריאל
 ראש העיר:  מרתה קרדנאס-סינג
 תאריך ייסוד:  1905 
 שטח:  24.9 קמ"ר
 גובה:  -12 מטרים
 אוכלוסייה:  ‏
  ‑ בעיר:  44,322 (1 באפריל 2020)
  ‑ במטרופולין:  163,972 (2013)
  ‑ צפיפות:  1,740 נפש לקמ"ר (2013)
 קואורדינטות:  32°47′31″N 115°33′47″W﻿ / ﻿32.792°N 115.5630514°W﻿ / 32.792; -115.5630514 
 אזור זמן:  UTC -8
 http://www.cityofelcentro.org
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אל סנטרו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אל סנטרו(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטאל סנטרו(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטאל סנטרו  he tabBackground:;tabBorder:#aaa;defaultTab:0;
 
אל סנטרו (מספרדית: El Centro - המרכז) היא בירת מחוז אימפריאל שבדרום-מזרח מדינת קליפורניה, ארצות הברית. העיר מונה כ-38,000 תושבים והיא המרכז האדמיניסטרטיבי, הכלכלי והתרבותי של המחוז. היא שוכנת כ-15 ק"מ צפונית לגבול עם מקסיקו ולעיר מקסיקלי שלידו. העיר שוכנת בגובה של 50 מטר מתחת לפני הים במרכזו של עמק אימפריאל, והיא העיר הגדולה ביותר בארצות הברית הנמצאת בגובה הנמוך מפני הים. העיר הגדולה הקרובה ביותר היא סן דייגו ואחריה יומה שבמדינת אריזונה. העיר משתרעת על שטח של 24.9 ק"מ רבועים.
היסטוריה

העיר הוקמה במקור על ידי עובדים שבנו את מסילת הרכבת העוברת בעמק. בהתחלה הייתה זו עיר אוהלים לאורך המסילה שנדדה עם התקדמות בניית המסילה עד שהגיעה לאזור בו נמצאת כיום העיר המודרנית. רוב העובדים נשארו באזור עם משפחתם ובשנת 1910 נבנה מבנה קבע הראשון ולאחר מכן החלו להיבנות מבני קבע נוספים. העיירה נקראה בהתחלה "וורטינגטון" (Worthington). בשנות ה-20 של המאה ה-20 הוחלף שמה ל"אל סנטרו". גידול האוכלוסייה היה איטי מאוד עד שנות ה-30. מאז אוכלוסיית העיר החלה לגדול. בשנת 1960 חיו בעיירה 10,000 תושבים.
אקלים

האקלים באל סנטרו שנמצאת באזור מדברי הוא צחיח. רק 76 מ"מ בממוצע של גשם ו-350 ימים של שמש. אחוז הלחות בעיר עומד על 24%.
אלונה-ג'ורג'

| --- | --- |

 מקום הקמה:  לונדון 
 תקופת הפעילות:  מ-2012 
 סוגה:  גראז' בריטי, רית'ם אנד בלוז, R&B עכשווי, מוזיקת פופ, סינת'-פופ, טריפ הופ, מוזיקה אלקטרונית 
 חברת תקליטים:  איילנד רקורדס, יוניברסל מיוזיק גרופ, Tri Angle 
 www.alunageorge.com
 חברים
 אלונה פרנסיס ג'ורג' ריד
 
אלונה-ג'ורג' (באנגלית: AlunaGeorge) הוא צמד מוזיקה אלקטרונית בריטי, המורכב מהזמרת-יוצרת אלונה פרנסיס והמפיק המוזיקלי ג'ורג' ריד.
קריירה

פרנסיס וריד נפגשו לראשונה ביוני 2009, לאחר שהאחרון עשה רמיקס לשיר של "Sweetheart" של My Toys Like Me, שבה פרנסיס הייתה חברה בה.
ב-20 באפריל 2012, הצמד הוציא את הסינגל "You Know You Like It". השיר הגיע, בשיאו, למקום ה-39 במצעד הסינגלים הבריטי, למקום ה-12 במצעד הדאנס הבריטי ולמקום ה-13 במצעד האורבני הבריטי. גרסת רמיקס של די ג'יי סנייק יצאה ב-22 ביולי 2013. גרסת הרמיקס הגיעה, בשיאה, למקום ה-67 במצעד הסינגלים הבריטי, למקום ה-16 במצעד הדאנס הבריטי. כמו כן, זכה באישור הסמכה מסוג כסף מה-BPI.
ב-11 ביוני 2012, הצמד הוציא את המיני-אלבום הראשון שלו, You Know You Like It EP.
ב-23 ביולי 2012, הצמד התארח בסינגל "After Light" של ראסטי (אנ'). השיר הגיע, בשיאו, למקום ה-153 במצעד הסינגלים הבריטי, ולמקום ה-44 בפלנדריה.
ב-10 בספטמבר 2012, הצמד הוציא את הסינגל "Your Drums, Your Love". השיר הגיע, בשיאו, למקום ה-50 במצעד הסינגלים הבריטי ולמקום התשיעי במצעד האורבני הבריטי. כמו כן, זכה באישור הסמכה מסוג פלטינה כפולה מה-BPI.
ב-1 בפברואר 2013, הצמד התארח בסינגל "White Noise" של דיסקלוז'ר (אנ'). השיר הגיע, בשיאו, למקום השני במצעד הסינגלים הבריטי, למקום הראשון במצעד הדאנס הבריטי ולמקום ה-13 במצעד סינגלי הדאנס המסחריים הבריטי.
ב-8 במרץ 2013, הצמד הוציא את הסינגל "Attracting Flies".‏ השיר הגיע, בשיאו, למקום ה-17 במצעד הסינגלים הבריטי ולמקום החמישי במצעד האורבני הבריטי.
ב-26 ביולי 2013, הצמד הוציא את אלבום האולפן הראשון שלו, Body Music. האלבום הגיע, בשיאו, למקום ה-11 במצעד האלבומים הבריטי.
ב-16 ביוני 2014, הצמד הוציא את אלבום הרמיקס הראשון שלו, Body Music Remixed.‏
ב-14 ביולי 2015, הצמד הוחתם בחברת התקליטים אינטרסקופ רקורדס.
ב-21 בינואר 2016, הצמעד הוציא, בשיתוף פעולה עם פופקאן (אנ'), את הסינגל "I'm in Control".‏ השיר הגיע, בשיאו, למקום ה-39 במצעד הסינגלים הבריטי. כמו כן, זכה באישור הסמכה מסוג כסף מה-BPI.
ב-16 בספטמבר 2016, הצמד הוציא את אלבום האולפן השני שלו, I Remember. האלבום הגיע, בשיאו, למקום ה-71 במצעד האלבומים הבריטי.
בספטמבר–נובמבר 2016, הצמד הופיע, לצד מיגל, כמופע החימום של סיה כחלק מסיבוב ההופעות שלה בארצות הברית, Nostalgic for the Present Tour (אנ').‏
ב-2 ביוני 2017, הצמד הוציע, בשיתוף פעולה עם פקינג דאק (אנ'), את הסינגל "Fake Magic". השיר הגיע, בשיאו, למקום ה-34 באוסטרליה. כמו כן, זכה באישור הסמכה מסוג פלטינה משולשת מ-ARIA.
ביוני-אוגוסט, הצמד הופיע, לצד אמנים אחרים, כמופע החימום של קולדפליי כחלק מסיבוב ההופעות שלהם, A Head Full of Dreams Tour (אנ').‏
ב-5 באוקטובר 2018, הצמד הוציא את המיני-אלבום השני שלו, Champagne Eyes.
ב-28 בפברואר 2020, הוא הוציא, בשיתוף פעולה עם סוני פודרה וקינג הנרי (אנ'), את הסינגל "Before U".
דיסקוגרפיה > אלבומי אולפן

2013: Body Music
2016: I Remember
דיסקוגרפיה > אלבומי רמיקס

2014: Body Music Remixed
דיסקוגרפיה > מיני-אלבומים

2012: You Know You Like It EP
2018: Champagne Eyes
הערות שוליים

↑  Lester, Paul (8 במרץ 2011). "New band of the day – No 977: AlunaGeorge". The Guardian. ארכיון מ-2022-08-21. נבדק ב-2 בספטמבר 2016. {{cite web}}:  (עזרה)
↑  "Dynamic duo... introducing AlunaGeorge". London Evening Standard. 28 בספטמבר 2012. אורכב מ-המקור ב-4 באוקטובר 2012. נבדק ב-10 בדצמבר 2012. {{cite web}}:  (עזרה)
↑  "My toys like me Sweetheart RMX". Myspace. 3 ביוני 2009. נבדק ב-10 בדצמבר 2012. {{cite web}}:  (עזרה)
↑  Battan, Carrie (26 בפברואר 2013). "Listen: New AlunaGeorge Track "Attracting Flies"". Pitchfork. ארכיון מ-2023-02-05. נבדק ב-26 בפברואר 2013. {{cite web}}:  (עזרה)
↑  Soundcloud, Cosmo's Midnight (DJ) (3 ביוני 2014). "AlunaGeorge - Superstar (Cosmo's Midnight x Lido Remix), taken from the upcoming AlunaGeorge album 'Body Music Remixed' which was released on June 16th, 2014". Soundcloud. ארכיון מ-2016-04-18. נבדק ב-3 ביוני 2014. {{cite web}}:  (עזרה)
↑  Geslani, Michelle (14 ביולי 2015). "AlunaGeorge signs with Interscope, announces North American tour". Consequence of Sound. ארכיון מ-2016-03-03. נבדק ב-13 באוגוסט 2015. {{cite web}}:  (עזרה)
↑  Minsker, Evan (20 בינואר 2016). "AlunaGeorge Release Popcaan-Featuring Single "I'm In Control"". Pitchfork. ארכיון מ-2022-12-02. נבדק ב-28 בפברואר 2016. {{cite web}}:  (עזרה)
↑  Josephs, Brian (16 במאי 2016). "Sia Announces U.S. Tour With Miguel and AlunaGeorge". Spin.com. ארכיון מ-2022-12-03. נבדק ב-1 באוקטובר 2016. {{cite web}}:  (עזרה)
↑  "Coldplay / AlunaGeorge / Izzy Bizu Rogers Centre, Toronto ON, August 22". exclaim.ca (באנגלית). ארכיון מ-2022-12-03. נבדק ב-31 בדצמבר 2017. {{cite web}}:  (עזרה)
| --- | --- |
בקרת זהויות :  LCCN: no2013101829  MusicBrainz: e9da3ed5-eb9a-4f70-a0ed-4e59e380601f  VIAF: 305912954   WorldCat (עם VIAF): 305912954
אליזבת, נסיכת יוגוסלביה

אליזבת, נסיכת יוגוסלביה (בסרבית: Јелисавета Карађорђевић Karađorđević; נולדה ב-7 באפריל 1936) היא נסיכה סרבית, בת משפחת המלוכה קאראג'ורג'ביץ' ופעילת זכויות אדם.
ביוגרפיה

אליזבת נולדה בבלגרד כילדה השלישית ובתם היחידה של פאבלה, נסיך יוגוסלביה ואולגה, נסיכת יוון ודנמרק. היא התחנכה במספר מדינות ולמדה תולדות האמנות בפריז.
ב-1961 נישאה להרווארד אוקסנברג, יוצא צי ארצות הברית שלחם במלחמת העולם השנייה, ובעל קו לעיצוב שמלות. לזוג נולדו שתי בנות, השחקנית קתרין אוקסנברג וכתבת המגזינים כריסטינה אוקסנברג. ב-1966 היא התגרשה מאוקסנברג, ב-1969 נישאה לבנקאי והמשקיע הבריטי ניל בלפור וב-1970 נולד בנם ניקולאס. ב-1978 היא התגרשה מבלפור וב-1987 נישאה לראש ממשלת פרו לשעבר מנואל אולואה אליאס. ב-1989 הם נפרדו.
ב-1990 היא הקימה את "קרן הנסיכה אליזבת", ארגון ללא מטרת רווח העוסק בהעברת מיוד רפואי ומזון לפליטים.
ב-2004 התמודדה לנשיאות סרביה על אף התנגדותו של בן דודה אלכסנדר, נסיך הכתר של יוגוסלביה, אשר הצהיר שבני משפחת המלוכה צריכים להתרחק מהפוליטיקה, ולבסוף דורגה במקום השישי מתוך חמישה-עשר מתמודדים עם 2.1 אחוז מקולות הבוחרים. כסופרת היא כתבה ארבעה ספרים לילדים וכמו כן היא הוציאה שני בשמים.
הערות שוליים

↑  Misija. Nj.K.V. Princeza Jelisaveta Karađorđević - Sva prava zadržana
| --- | --- |
בקרת זהויות :  GND: 142902500  NKC: js20221148024  VIAF: 159897169   WorldCat (עם VIAF): 159897169
אל עלמיין (סרט, 1953)

| --- | --- |

 בימוי:  פרד פ. סירס 
 הופק בידי:  וולאס מקדולנלד 
 עריכה:  ריצ'ארד פנטיל 
 שחקנים ראשיים:  סקוט ברדי 
 מוזיקה:  מישה בקליניקוף 
 צילום:  הנרי פרויליך 
 מדינה:  ארצות הברית 
 חברת הפקה:  סרטי קולומביה 
 הקרנת בכורה:  1953 
 משך הקרנה:  66 דק' 
 שפת הסרט:  אנגלית 
 סוגה:  סרט מלחמה 
 דף הסרט ב־IMDb
 
אל עלמיין הוא סרט מלחמה אמריקאי משנת 1953, בבימויו של פרד פ. סירס ובכיכובם של סקוט בריידי, אדוארד אשלי וריטה מורנו. הסרט ידוע גם בשם החלופי סיירת המדבר. הסרט מתאר את קרב אל עלמיין בשנת 1942 במהלך המערכה בצפון אפריקה .